Marijan Beneš

Marijan Beneš (serbiapäraselt Маријан Бенеш; 11. juuni 1951 Belgrad – 4. september 2018 Banja Luka) oli Bosnia ja Hertsegoviina, Jugoslaavia ja Horvaatia poksija.  

Tema isa oli rahvuselt horvaat ja ema oli serblane, ent ta elas peamiselt Banja Lukas (Bosnia ja Hertsegoviina) ning rõhutas ise alati oma jugoslaavia identiteeti. Ta võistles eri aegadel Bosniat ja Hertsegoviinat, Jugoslaaviat ja Horvaatiat esindades. Ta oli kokku üheksakordne Bosnia ja Hertsegoviina meister ning kolmekordne Jugoslaavia meister aastatel 197327. Jugoslaavia meistrivõistlused poksis. Belgrad 1973. Tulemused inglise keeles–197428. Jugoslaavia meistrivõistlused poksis. Banja Luka 1974. Tulemused inglise keeles ja 197630. Jugoslaavia meistrivõistlused poksis. Niš 1976. Tulemused inglise keeles. Ta oli 1973. aastal Jugoslaavia parim sportlane. 

Beneš osales II kergekeskkaalus (kuni 67 kg) 1976. aasta Montréali olümpiamängude poksivõistlustel, kuid kaotas 2. ringis hilisemale hõbemedalivõitjale Pedro Gamarrole (Venezuela) ja jäi edasisest medaliheitlusest välja.21. suveolümpiamängude poksivõistlus. Montréal 1976. Tulemused inglise keeles

Beneš võitis I kergekeskkaalus (kuni 63,5 kg) 20. Euroopa meistrivõistlustel (Belgrad, 1973) kuldmedali ja tuli Euroopa meistriks.20. Euroopa meistrivõistlused poksis. Belgrad 1973. Tulemused inglise keeles Ta osales II kergekeskkaalus (kuni 67 kg) 21. Euroopa meistrivõistlustel (Katowice, 1975), kuid kaotas 1. ringis oma kohtumise ja jäi edasisest medaliheitlusest välja.21. Euroopa meistrivõistlused poksis. Katowice 1975. Tulemused inglise keeles

Beneš poksis augustist 1977 kuni detsembrini 1983 ning uuesti 3. mail 1991 ja 2. veebruaril 1997 elukutselisena. Ta pidas kokku 39 kohtumist, millest võitis 32 (neist 21 nokaudiga) ja kaotas 6 (neist 3 nokaudiga) kohtumist ning 1 kohtumine jäi viiki. Ta oli elukutseliste EBU poksiorganisatsiooni Euroopa meister aastatel 1980–1981.

Viited

Välislingid



Kategooria:Bosnia ja Hertsegoviina poksijad
Kategooria:Jugoslaavia poksijad
Kategooria:Horvaatia poksijad
Kategooria:Sündinud 1951
Kategooria:Surnud 2018